Here dit kan ek sien | Sakkie Parsons E-posbediening
Ek voel toe ook egter hoe netjies alles gerangskik is en ek dink toe net so sorgsaam en netjies is my vrou se optrede teenoor my. Ek praat toe verder met ons Here en in die proses loop ek by my vrou se hangkas verby en ek ruik haar geur en toe is ek nog meer dankbaar vir haar in my lewe. Toe onthou ek ook hoe sy altyd in die aande by my in die kantoor kom sit het as ek nagdiens moet werk, alhoewel sy die volgende dag moet werk. Ek onthou toe ook dat as ek op 'n Maandagaand vir haar sê dat ek nou vir die naweek wat voorlê se dienste gaan bid, het sy altyd als net so gelos en saam met my gekom bid. Ek onthou toe ook, as ek middagdiens gewerk het en ek kom laat by die huis en ek wil saggies gaan lê om haar nie te steur nie, hoe sy in haar slaap omdraai na my toe en eers vir my nag sê voor sy verder slaap.